એનજીઓ તરફથી રજૂ થયેલા વકીલ પ્રશાંત ભૂષણનો આરોપ છે કે, સુપ્રીમ કોર્ટના પૂર્વ મુખ્ય ન્યાયધીશ જસ્ટિસ બાલકૃષ્ણનના પુત્ર-પુત્રી, જમાઈ અને ભાઈના નામે લગભગ ર૧ બેનામી સંપત્તિ લેવામાં આવી છે. તેમણે દલીલ કરી હતી કે, આયકર ઓફિસરની જવાબદારી છે કે, તેઓ આવકના સ્ત્રોતની માહિતી મેળવે પરંતુ હજુ સુધી પગલાં લેવાયા નથી. પ્રશાંત ભૂષણે જણાવ્યું હતું કે, ન્યાય પ્રણાલીમાં લોકોનો વિશ્વાસ જળવાઈ રહે તે માટે સીબીઆઈએ આવકથી વધુ સંપત્તિ મેળવવાના આરોપમાં ભ્રષ્ટાચાર નિવારણ કાનૂન હેઠળ તપાસ કરવી જોઈએ.